Məleykə Əsədova

Məleykə Əsədova (tam adı: Məleykə Əlifağa qızı Əsədova; ) — Azərbaycan müğənnisi və aktrisası, Azərbaycan Respublikasının Xalq artisti (2000)."Azərbaycan Respublikasının mədəniyyət xadimlərinə fəxri adların verilməsi haqqında" Azərbaycan Respublikası Prezidentinin 28 oktyabr 2000-ci il tarixli, 414 nömrəli Fərmanı  

 Həyatı 
Məleykə Əlifağa qızı Əsədova 1966-cı il aprel ayının 23-də Neftçala rayonunda anadan olub.

1983-cü ildə Mirzağa Əliyev adına Azərbaycan Dövlət İncəsənət İnstitutuna daxil olub. Məleykə Əsədova 1989-cu ildə Dövlət Gənclər Teatrının truppasına daxil olub. Bu kollektivdə çalışan aktrisa teatrın beş tamaşasında rol oynayıb. Həmin səhnə obrazları aşağıdakılardır:
 Gültəkin ("Aydın", Cəfər Cabbarlı),
 Nəzifə ("Dağ tikirik", Vaqif Səmədoğlu),
 Tamara ("Dadaşbala əməliyyatı", Rəhman Əlizadə),
 Sədəf (Sultanqulu körpüsü, İsi Məlikzadə),
 Leyli ("Leyli və Məcnun", Məhəmməd Füzulinin eyniadlı poeması əsasında dramatik kompozisiya).

1993-cü ildə Akademik Milli Dram Teatrının truppasına daxil olub. Onun səhnə rolları bioqrafiyasına Akademik teatrda ifa etdiyi aşağıdakı rollar daxildir:
 Dilarə ("Əcəb işə düşdük", Şıxəli Qurbanov),
 Zərifə ("Nişanlı qız", Sabit Rəhman),
 Nübar ("Məhəbbət yaşadır", Nahid Hacızadə),
 Şahanə ("Ana intiqamı", Vidadi Babanlı),
 Kordeliya ("Kral Lir", Uilyam Şekspir),
 Şirin ("Fərhad və Şirin", Səməd Vurğun),
 Selcan ("Özümüzü kəsən qılınc", Bəxtiyar Vahabzadə),
 Çılğın ("Dar ağacı", Bəxtiyar Vahabzadə),
 Arzu ("İkinci səs", Bəxtiyar Vahabzadə),
 Gültəkin ("Aydın", Cəfər Cabbarlı),
 Züleyxa və Kleopatra ("Misir gecələri", Məmməd Səid Ordubadi, Nazim Hikmət, Uilyam Şekspir),
 Nurcahan ("Mənim günahım", İlyas Əfəndiyev),
 Qadın ("Cəhənnəm sakinləri", Elçin).

Azərbaycan Dövlət Televiziyasında hazırlanmış teletamaşalarda müxtəlif obrazlar yaratmışdır:
 Jalə ("Yad qızı", Orxan Kamal),
 Əfsanə ("İtkin gəlin" Əlibala Hacızadə),
 Cavidan ("Dodaqdan qəlbə", Rəşad Nuri Güntəkin),
 Sara ("Apardı sellər Saranı", Kəmalə Ağayeva),
 Xurşidbanu Natəvan ("Güllələnmiş heykəllər", Hüseynbala Mirələmov)

Məleykə Əlifağa qızı Əsədova 1998-ci ildə Azərbaycan Respublikasının Əməkdar artisti, 2000-ci ildə isə Xalq artisti fəxri adı ilə təltif olunub. Prezident mükafatçısıdır. 2014-cü ildə Cəfər Cabbarlı adına Mükafata layiq görülüb.30 aprel 2014-cü ildə, 6 may 2015-ci ildə, 6 may 2016-cı ildə, 1 may 2017-ci ildə, 9 may 2018-ci ildə və 10 may 2019-cu ildə Prezident Mükafatına layiq görülmüşdür. 29 oktyabr 2019-cu ildə “Azərbaycan Respublikası Prezidentinin fəxri diplomu” ilə təltif edilib

 Filmoqrafiya 
 Gənc qadının kişisi (film, 1988)
 Yad qızı (film, 1990)
 İtkin gəlin (film, 1994)
 Apardı sellər Saranı (film, 1996)
 Taleyin qisməti (film, 1996–1997)
 Qırmızı qar (film, 1998)
 Güllələnmiş heykəllər (film, 2002)

 İstinadlar 

Kateqoriya:Azərbaycan aktrisaları
Kateqoriya:Neftçalada doğulanlar
Kateqoriya:Azərbaycan Respublikasının əməkdar artistləri
Kateqoriya:Azərbaycan Respublikasının xalq artistləri
Kateqoriya:"Cəfər Cabbarlı" mükafatı laureatları